
			                      EXPUNERE de MOTIVE,
                     PRIVIND OPORTUNITATEA PROIECTULUI DE HOTĂRÂRE

 privind împuternicirea de către Consiliului Local al Municipiului Timișoara, a Comisiei de Negociere cu Terții, în vederea negocierii unor despăgubiri sau schimburi de terenuri aflate în proprietatea privată a municipiului Timișoara cu terenuri aflate în proprietatea privată a unei persoane fizice

 
	Se supune spre aprobare, comisiilor din cadrul Consiliului Local al Municipiului Timișoara, împuternicirea Comisiei de Negociere cu Terții, să analizeze posibilitatea acordarea de despăgubiri sau efectuarea unui schimb de teren, pentru terenul înscris în C.F. nr.426982-Timișoara, în suprafață de 960 m.p, respectiv pentru terenul înscris în C.F. nr.426983-Timișoara, în suprafață de 46 m.p., cu o parcelă de teren echivalentă ca valoare, aflată în proprietatea Municipiului Timișoara.
	Terenurile menționate mai sus, sunt în proprietatea domnului Kassnel Roland, care ne informează că, nu le poate folosi, în exclusivitate, deoarece sunt amenajate ca parcare, inițial au fost redobândite de la Statul Român, în baza Legii nr.10/2001, conform Dispoziției nr.2274 din 30.07.2007,
	Acordarea de despăgubiri sau schimbul de teren, este necesar, în vederea reglementării situației constatate de către inspectorii din cadrul Biroului Drumuri, Poduri și Parcaje, conform adresei nr.CT2018-523 din 04.04.2018 . 
	Conform prevederilor Certificatului de urbanism nr. 449 din 31.01.2018, terenurile aflate în proprietatea numitului Kassnel Roland.
Având în vedere cele menţionate mai sus, considerăm oportun, împuternicirea Comisiei de Negociere cu Terții a Consiliului Local al Municipiului Timișoara, constituită în baza Hotărârii Consiliului Local nr.7/2012, modificată și Completată prin Hotărârile Consiliului Local nr.43/2016, nr.60/2016, respective nr.209/2017, să negocieze cu d-ul Kassnel Roland, acordarea de despăgubiri sau un schimb de teren, echivalent, în compensare pentru terenul în suprafață totală de 1046 m.p., proprietatea acestuia și amenajat ca parcare publică.          

              PRIMAR,				                                                 VICEPRIMAR,
 Nicolae Robu					                                           



DIRECȚIA EDILITARĂ
  DIRECTOR,
Culiță Chiș



   Cu privire la procedura de dobândire a terenului,
                            DIRECȚIA CLĂDIRI, TERENURI și DOTĂRI DIVERSE			      p.DIRECTOR,
						Mihai Boncea

			                 RAPORT de SPECIALITATE,
 privind împuternicirea de către Consiliului Local al Municipiului Timișoara, a Comisiei de Negociere cu Terții, în vederea negocierii unor despăgubiri sau schimburi de terenuri aflate în proprietatea privată a municipiului Timișoara cu terenuri aflate în proprietatea privată a unei persoane fizice


		Având în vedere Expunerea de motive nr.SC2018-11789 din 18.05.2018, a Primarului Municipiului Timișoara și proiectul de hotărâre privind împuternicirea Comisiei de Negociere cu Terții a Consiliului Local al Municipiului Timișoara, în vederea acordării de despăgubiri sau efectuarea unui schimb de teren, la solicitarea d-lui Kassnel Roland.
	Având în vedere solicitarea domnului Kassnel Roland, prin care ne înștiințează că, este proprietarul imobilului-teren, înscris în C.F. nr.426982-Timișoara, în suprafață de 960 m.p, respectiv a imobilului-teren înscris în C.F. nr.426983-Timișoara, în suprafață de 46 m.p., dar nu le poate folosi în exclusivitate, deoarece sunt amenajate ca parcări publice, fapt confirmat și de către Biroul Drumuri, Poduri și Parcaje din cadrul Direcției Edilitare, conform adresei nr.CT2018-523 din 04.04.2018 . 
	Inițial, terenurile menționate mai sus, au fost redobândite de la Statul Român, conform Dispoziției nr.2274 din 30.07.2007, în baza Legii nr.10/2001.
	Având în vedere Certificatul de urbanism nr.449 din 31.01.2018, din care rezultă că, imobilele-teren, aflate în proprietatea numitului Kassnel Roland, conform PUZ aprobat prin H.C.L. nr.92/1998, fac parte din zonă propusă ca spații verzi, care conform O.U.G. nr.195/2005, modificată și completată cu O.U.G. nr.114/2007, nu pot fi construibile.   
Având în vedere cele menţionate mai sus, apreciem că, proiectul de hotărâre, privind împuternicirea Comisiei de Negociere cu Terții a Consiliului Local al Municipiului Timișoara, constituită în baza Hotărârii Consiliului Local nr.7/2012, modificată și completată prin Hotărârile Consiliului Local nr.43/2016, nr.60/2016, respective nr.209/2017, să negocieze cu d-ul Kassnel Roland, acordarea de despăgubiri sau un schimb de teren, ținând cont de cele menționate la aliniatul precedent, în compensare pentru terenul în suprafață totală de 1046 m.p., proprietatea acestuia și amenajat ca parcare publică, îndeplinește condițiile pentru a fi supus dezbaterii și aprobării Consiliului Local Timișoara.          

                   p.DIRECTOR,				                                       ŞEF BIROU,
         Mihai Boncea					                      Călin-Nicuşor Pîrva



CONSILIER,
Ilie Dumbravă

